सध्या गाजत असलेलं मनसुख हिरेन आणि सचिन वाझे प्रकरण असो, महाविकास आघाडी सरकारवर गंभीर आरोप झाले. यातच माजी पोलीस आयुक्त परमबीर सिंह यांनी गृहमंत्री अनिल देशमुख यांनी दरमहा 100 कोटी रूपये जमा करण्यास सांगितल्याचे गंभीर आरोप मुख्यमंत्री उद्धव ठाकरे यांना पत्र लिहून केले. यामुळे महाराष्ट्राच्या राजकारणात मोठा राजकीय भूकंप झाल्याचं चित्र आहे. 

याआधी एका पोलीस आयुक्त राहिलेल्या व्यक्तीने सरकारवर इतके गंभीर आरोप क्वचितच केले असतील. त्यामुळे ठाकरे सरकार एकामागोमाग एक घडणार्‍या या घटनांमुळे अडचणीत सापडलं आहे. मुख्यमंत्री उद्धव ठाकरे यांच्यासमोर आता मोठे पेच निर्माण झाले आहेत. 

एकीकडे राज्यात वाढत असलेलं कोरोनाचं संकट आणि दुसरीकडे हाताबाहेर जात असलेली राजकीय परिस्थिती.

1. सचिन वाझे प्रकरण

25 फेब्रुवारीला मुकेश अंबानी यांच्या घराबाहेर स्फोटकांनी भरलेली गाडी सापडली. मार्चच्या पहिल्या आठवड्यात राज्याचं अर्थसंकल्पीय अधिवेशन सुरू झालं. विधिमंडळात विरोधी पक्षनेते देवेंद्र फडणवीस यांनी मनसुख हिरेन या व्यक्तीला सुरक्षा देण्याची मागणी केली. याचबरोबर या घटनेमागे पोलीस अधिकारी सचिन वाझे असल्याचे गंभीर ... आणखी 4000 वर्णांसाठी लेख सुरू ठेवा:
आरोप केले. फडणवीस यांनी मनसुख हिरेनच्या सुरक्षेची मागणी केल्यानंतर काही तासांतच हिरेन यांचा मृतदेह सापडला. 

त्यानंतर विधिमंडळात देवेंद्र फडणवीस यांनी सचिन वाझे आणि हिरेन यांचे फोन रेकॉर्डस् असल्याचं म्हटलं. त्याला उत्तर देताना अनिल देशमुख यांच्याकडे कोणतीही ठोस माहिती नसल्याचं दिसलं. 

सचिन वाझे

ज्येष्ठ पत्रकार दीपक भातुसे सांगतात, "या प्रकरणी विरोधी पक्षनेत्याकडे गृहमंत्र्यांपेक्षाअधिक माहिती असल्याचं दिसलं. विरोधी पक्षनेते देवेंद्र फडणवीस यांची आजही गृहमंत्रालयावर आणि पोलिसांवर पकड असल्याशिवाय इतकी माहिती त्यांच्याकडे कशी आली हा प्रश्न आहे. त्यामुळे गृहमंत्र्यांपेक्षा विरोधी पक्षनेते सरस ठरले." एका एपीआय दर्जाच्या पोलीस अधिकार्‍याला मोठे अधिकार मिळत असल्यामुळे पोलीस दलातील अधिकारी नाराज झाले आणि त्यातून ही माहिती समोर आली अशी शंका राजकीय विश्लेषकांकडून व्यक्त केली जात आहे. 

विरोधी पक्षाने हा मुद्दा लावून धरल्यानंतर 'सचिन वाझे म्हणजे कोणी ओसामा बिन लादेन नाही' अशा शब्दात मुख्यमंत्री उद्धव ठाकरे यांनी वाझे यांची पाठराखण केली. 

सचिन वाझेवर सरकार मेहेरबान का? असा सवाल विचारला जात असताना शिवसेनेने वाझे यांची केलेली पाठराखण ही राजकीय वर्तुळात शिवसेनेवर शंका उपस्थित करणारी ठरली. हा तपास एनआयएने घेतल्यानंतर सचिन वाझे यांना अटक करण्यात आली.

या अटकेनंतर शिवसेना आणि सचिन वाझे यांच्या संबंधांबद्दल चर्चा होऊ लागली. याचे धागेदोरे शिवसेना नेत्यांपर्यंत आहेत का? हे प्रश्न उपस्थित केले जाऊ लागले. 

विरोधी पक्षनेते देवेंद्र फडणवीस यांनी पत्रकार परिषद घेऊन सचिन वाझेंना पुन्हा सेवेत घेण्यासाठी स्वत: उद्धन ठाकरेंनी फोन केल्याचा दावा केला. गृहमंत्र्यांच्या राजीनाम्याचीही मागणी जोर धरत होती. पण शिवसेनेबाबत उपस्थित होणार्‍या शंकांमध्ये अनिल देशमुख यांच्या राजीनाम्याची मागणी मागे पडत होती. त्यात तत्कालीन मुंबई पोलीस आयुक्त परमबीर सिंह यांची बदली करण्यात आली. परमबीर सिंह यांची बदली का केली? याचं कारण सरकारने कुठेही सांगितलं नाही.

 एका वृत्तवाहिनीला दिलेल्या मुलाखतीत गृहमंत्री अनिल देशमुख यांनी, "पोलीस आयुक्तांकडून काही गंभीर चुका झाल्यामुळे ही बदली केल्याचं," सांगितलं. त्यानंतर दोन दिवसांत परमबीर सिंह यांनी मुख्यमंत्री उद्धव ठाकरे यांना पत्र लिहून "गृहमंत्री अनिल देशमुख यांनी दरमहा 100 कोटी रूपये जमा करण्याचे आदेश दिल्याचे,"...